<classify> NAIBU Waziri wa Mambo ya Ndani ya Nchi, Hamad Masauni ameliagiza Jeshi la Polisi mkoani Mtwara kuwakamata viongozi wa Vyama vya Msingi vya Ushirika, wanaotuhumiwa kukimbia na Sh bilioni 1.2 za wakulima, ambazo ni madeni ya korosho.Alitoa kauli hiyo jana wakati akizungumza na wananchi wa wilaya ya Newala katika mkutano wa hadhara uliofanyika viwanja vya Stendi Kuu baada ya kupokea Ripoti ya Jumla ya Madeni wanayodai wakulima katika wilaya za Mtwara, Masasi, Nanyumbu, Newala na Tandahimba.Nilivyofika hapa Mtwara jambo la kwanza lilikuwa kumuuliza Kamanda wa Polisi wa hapa juu ya utekelezaji wa agizo la Rais alilolitoa siku za hivi karibuni alipokuwa ziara na kuagiza kukamatwa kwa viongozi wawili wa vyama vya msingi vya ushirika wanaodaiwa fedha za korosho na wakulima, ameniambia walitekeleza agizo na hao viongozi wawili tayari wameanza kulipa hizo fedha, alisema Masauni.Akizungumza baada ya kupokea ripoti ya madeni ya wilaya zote za mkoa wa Mtwara, Naibu Waziri huyo alitaka polisi kuwakamata viongozi wengine katika wilaya zilizobakia za Mtwara, Newala, Masasi, Nanyumbu na Tandahimba ambazo katika taarifa ya jumla ya mkoa inaonesha takribani Sh bilioni 1.2 bado zinadaiwa na wakulima hao kutoka kwa viongozi wa vyama hivyo.Rais kwenye ziara yake aliishia wilaya ya Masasi lakini katika ripoti hapa inaonesha katika wilaya zingine wakulima pia wanadai fedha zao na ni kiasi kikubwa, nakuagiza Kamanda wa Polisi Mkoa wa Mtwara kuwakamata viongozi wengine katika wilaya zilizobakia na hakikisha kiasi hicho cha fedha cha wakulima hao kinalipwa, alisema Masauni.Katika taarifa hiyo iliyotolewa na Kamanda wa Polisi Mkoa wa Mtwara, Kamishna Msaidizi Mwandamizi, Blasius Chitanda inaonesha jumla ya vyama vya ushirika 61 bado vinadaiwa na wakulima katika wilaya za Mtwara, Masasi, Tandahimba na Newala kuanzia Msimu wa Korosho wa mwaka 20152016 hadi 20172018.Wakizungumza kwa nyakati tofauti katika mkutano huo baadhi ya wakulima wanaodai fedha zao waliiomba serikali kuhakikisha wanalipwa haki yao kwani madeni hayo yamechukua muda mrefu hali inayopelekea kuzorotesha shughuli zao za kiuchumi huku familia zao zikipata taabu kutokana na fedha zao kutopatikana kwa wakati.  <topic>: kitaifa 